Kinksi külaseltsi esindaja Eha Kuke sõnul ei osatud 2007. aastal, mil esimesel külapäeval peeti näidisvõistlus, arvatagi, et ratsavõistlus nii suureks kasvab.
#000003
„Me oleme hästi rõõmsad, et asi edasi läheb ja noored meie platsil oma esimese võistluskogemuse saavad,” ütles Kukk. Tema sõnul tulevad ratsavõistlusele väljaspool punktiarvestust oma võimeid proovile panema ümbruskonna tallide noored ratsutajad.
#000004
Ratsavõistlusega ühel ajal tuleb Kinksi külaplatsile lapsi lõbustama Pipi, kes toob kaasa ka oma hobuse. Eha Kukk lubas, et lapsed saavad ka hobuse selga istuda.
#000005
Õhtul kl 18 annab Karuse kirikus tasuta kontserdi Nuku koor, kes esitab eesti autorite koorimuusikat. Nagu koor on lubanud, siis mõned laulud tulevad esitusele koos publikuga.
#000007
Eha Kuke sõnul pakkus kirikukontserdi mõtte välja koor ise. „See tuli suure üllatusena ja meil on nii hea meel, et nad tulevad,” ütles Kukk.
#000008
Nuku koor on varem kaks korda esinenud Esivere külapäeval ja on sel nädalal taas Esiveres koorilaagris. Kontserditutvustuses lubab koor, et tuleb kindlasti siia kanti edaspidi, sest on lummatud Läänemaa ilust.
#000009
Eesti Nuku- ja Noorsooteatri töötajatest, nende lastest, noortestuudio vilistlastest, teariinimeste sõpradest-sugulastest-kallimatest ja nende sõpradest komplekteeritud koor tegutseb praeguses koosseisus 2010. aastast. Koori dirigent on Reeda Toots.
#000010
Rahvakalendri järgi on karusepäev 13. juulil. Ennevanasti peeti seda suveharjaks, mil valge suvi otsa saab ja päevad hakkavad märgatavalt lühenema. Kuiva karusepäeva peeti hea sügise endeks.
#000011
Mõnel pool seostatakse karusepäeva ka karukultusega. Neis piirkondades püüti sel päeval metsast ja metsaheinamaadest eemale hoida ja tööd katsuti metsloomade kartuse tõttu üldse vähe teha.
#000012
Lääne-eesti murdes tähendab ”karus” sööti või söödimaad, sellepärast aeti karusepäeval rukkipõllule ader välja. Karusepäeva peeti parimaks rukkiussi tõrjumise ajaks ja selle tarvis pidi õllumaasse ajama kasvõi ühe vao. Lisaks levinud maakeeramisele tehti veel muid nõiduseasju pahalase põllust eemalehoidmiseks.
#000013
Vanarahvas arvas ka, et karusepäevast hakkab igasugu putukaid vähemaks jääma ja parmud ei kiusa enam nii hullult inimesi ega pudulojuseid.
#000014
Kinksi küla sõdib ühisprügikasti eest
#000015
Läänemaa kirikuvarad sõitsid Tallinna näitusele
#000017
Eesti sai ühe pühakoja võrra rikkamaks
#000018
Karusel peetakse talvel jumalateenistusi kabelis
#000019
Karuse kiriku kabel pühitsetakse nädala pärast talvekirikuks
#000020
Juhtkiri: Eesti riigi auraha on suur tunnustus
#000027
Uluotsa haual kõlab tema raadioüleskutse
#000030
Kuulutused, teated ja muu info saada Lääne Elu üldaadressil info@le.ee.
#000035